เอ๋ ผ่าตัดส่องกล้องในช่องท้อง	Posted on กรกฎาคม 12, 2006	by wboonchai เทคโนโลยีการแพทย์สมัยใหม่ ก้าวหน้ามาก การตรวจวิเคราะห์โรคภายในช่องท้องสามารถใช้การผ่าตัดสอดกล้องเข้าไปตรวจภายในได้ โดยอาศัยกล้องวีดิโอดิจิตอลขนาดจิ๋ว และหากตรวจพบจุดที่จะต้องผ่าตัดก็สามารถทำการผ่าตัดภายในไปพร้อมกัน ทำให้บาดแผลภายนอกมีขนาดเล็ก การพักฟื้นใช้เวลาสั้น บาดแผลหายเร็ว
เพื่อตรวจหาสาเหตุที่ไม่เกิดการตั้งครรภ์ เอ๋ได้ไปพบนายแพทย์วิวัฒน์ กว้างคณานุรักษ์ สูตินรีแพทย์โรงพยาบาลสินแพทย์ ถนนรามอินทรา หมอคนที่ทำคลอดน้องเฌอ ซึ่งหมอแนะนำให้ใช้การผ่าตัดส่องกล้องเพื่อตรวจวิเคราะห์ภายในช่องท้อง เอ๋เข้าโรงพยาบาลเมื่อวันที่ 6 กค. พักห้องเลขที่ 1008 เข้าผ่าตัดเช้าวันที่ 7 กค. หมอตรวจพบเนื้องอกภายนอกมดลูกขนาดเล็กหนึ่งชิ้น จึงใช้เครื่องมือตัดออก รวมทั้งตรวจสอบความเรียบร้อยของสภาพมดลูกและรังไข่ ไม่พบความผิดปรกติอื่นๆ นอนพักดูอาการและให้น้ำเกลืออยู่สามวัน กลับบ้านวันที่ 9 กค. 49 อาการเจ็บจากบาดแผลมีไม่มาก แต่อาการของยาสลบมีต่อเนื่องหลายวัน ตอนนี้อาการตกค้างหมดไปแล้ว คงมีแต่รอยแผลขนาดเล็ก 3 จุด ซึ่งจะตัดไหมวันที่ 16 กค. นี้
Like this:Like กำลังโหลด...	ข้อความนี้ถูกเขียนใน Uncategorized คั่นหน้า ลิงก์ถาวร	← King’s photos for download ภาพฉลองสิริราชสมบัติ 60 ปี
su pa พูดว่า:	กรกฎาคม 13, 2006 ที่ 1:13 pm	ขอให้พี่เอ๋หายเร็วๆ นะค่ะ